Marit Arnstad
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Partier og politikere,Norske politikere
Marit Arnstad, norsk politiker for Senterpartiet som har vært stortingsrepresentant for Nord-Trøndelag 1993–97, 2001–05 og siden 2013; vararepresentant 1997–2001. Hun var parlamentarisk leder i Senterpartiet 2003–05 og igjen fra 2014.
Marit Arnstad var Olje- og energiminister 1997–2000 i Bondeviks første regjering. 2012-2013 var hun samferdselsminister i Stoltenbergs regjering. 2013-2014 var hun leder av Stortingets næringskomité. Marit Arnstad var leder av Senterungdommen 1986–88. Fra 1989 til 1993 var hun medlem av styret i "Nei til EF". Hun trakk seg tilbake fra politikken i 2005, men kom tilbake igjen i 2012.Arnstad ble cand.jur. 1991 og arbeidet som advokatfullmektig 2000-01. Hun var rådgiver hos Advokatkontoret Schjødt 2006-08 og advokat hos advokatfirmaet Arntzen de Besche 2008-12.Hun har hatt en rekke sentrale styreverv og offentlige verv, bl.a. leder Statens Naturforvaltningsråd 1990–94, styreleder ved NTNU 2005-12, i Statskog SF 2009-12, styremedlem i Aker Seafoods fra 2005 og i Statoil fra 2006; nestleder i styret fra 2007 til hun igjen gikk inn i regjeringen 2012. Hun er medlem av Nidaros bispedømmeråd fra 2006 og var medlem av styret for Opplysningsvesenets fond 2009-11.Hun er søster til Eli Arnstad. Les mer i Store norske leksikon Senterpartiet Stortinget Stortingsrepresentantene 2021–2025